Поштоване колеге, професори биологије средњих школа у Републици Србији,

Шаљемо Вам нову промену у **ПРАВИЛНИКУ И ПРОПОЗИЦИЈАМА ТАКМИЧЕЊА ИЗ БИОЛОГИЈЕ ЗА УЧЕНИКЕ СРЕДЊИХ ШКОЛА ЗА ШКОЛСКУ 2019/20. ГОДИНУ**

ОБРАЗЛОЖЕЊЕ:

Према допису Министра Шарчевића директорима основних и средњих школа у Републици Србији од 20.02.2020. године Школске управе немају обавезе у реализацији такмичења и смотри ученика.

На основу тог дописа и Стручног упутства о организовању такмичења и смотри ученика основне и срењих школа **одговорност за организацију окружног такмичења из биологије имају искључиво школе домаћини окружног такмичења (њихови директори) и Департман за биологију и екологију, Природно-математичког факултета у Новом Саду (коме је ову улогу у школској 2019/2020. години поверило Српско биошко друштво).**

У складу с тим све средње школе **након** **одржаног школског такмичења** треба да пошаљу резултате својих ученика по разредима Департману за биологију и екологију, Природно-математичког факултета у Новом Саду на e-mail **takmicenje@dbe.uns.ac.rs** најкасније 5 дана након одржаног школског такмичења (до 11.03.2020. године). У допису школа који ћете нам послати треба да буду наведени следећи подаци: **назив школе, место и адреса школе, контакт телефон директора школе, email адреса школе, округ и школска управа кoјима школа припада, списак ученика који су учествовали на школском такмичењу (за 3. и 4. разред) са освојеним бројем бодова (од највећег ка најмањем броју бодова), језик на коме ученик решава тест, име и презиме наставника биологије и директора школе (документ у прилогу).**

Због обимности посла Департман за биологију и екологију, Природно-математичког факултета у Новом Саду ће према добијеним списковима из свих средњих школа најкасније до 23.03.2020. године направити јединствену ранг листу за ученике 3. и 4. разред средњих школа (појединачно за све округе/град Београд).

Пласман на окружно/градско такмичење стичу ученици који се налазе **у двадесет посто (20%) најбоље пласираних са јединствене ранг листе** за конкретни округ/град Београд.

**Додатно, у случају да се претходно већ не налазе на овој листи, директан пласман на окружно/градско такмичење за Београд остварују и ученици који освоје прво, друго и треће место на школској ранг листи без обзира на број освојених бодова.**

Коначне листе учесника пласираних на окружно/градско такмичење (за све округе и град Београд) биће објављене на сајту Српског биолошког друштва ([**http://www.serbiosoc.org.rs**](http://www.serbiosoc.org.rs)**),** сајтуДепартмана за биологију и екологију, Природно-математичког факултета у Новом Саду **(**[**https://www.dbe.uns.ac.rs**](https://www.dbe.uns.ac.rs)**)** идостављене школама домаћинима окружног такмичења из биологије.

Тим за реализацију такмичења из биологије за ученике средњих школа

Департман за биологију и екологију, ПМФ, Нови Сад